Vår Frelsers kirke (Mo i Rana)

**Vår Frelsers kirke**, av den norske kirke kalt **Selfors kirke**, er en katolsk kirke fra 1971, underlagt Tromsø katolske stift. Kirken befinner seg på Selfors, i Rana kommune på Helgeland, i Nordland fylke. Kirken var opprinnelig underlagt St. Eysteins menighet i Bodø. Den 5. oktober 2003 ble den underlagt Den hellige ånds menighet i Mosjøen.

Byggverket er i betong, glass og tre, er bygd i en funksjonalistisk stil, og har 200 plasser.

Kirken ble opprinnelig bare brukt av katolske troende i sammenheng med byggingen av Norsk Jernverk. Høsten 1978 ble den også tatt i bruk av den norske kirke, og leid ut til Nord-Rana menighet som bydelskirke for nærområdet Selfors. Leieavtalen ble avsluttet 31. desember 2012.

Søndag den 4. mai 2008 var en liten gruppe fra den russisk-ortodokse kirke samlet i kirken for å feire påskefesten.

Lørdag 11. mai 2024 ble den første ukrainsk-ortodokse gudstjenesten feiret i kirken for en gruppe lokale ukrainske flyktninger.

## Innviet av biskop Johannes Wember

Det første utkastet til tegning av kirken forelå den 21. august 1965. Kjøpet av tomten og kirkereisningen ble finansiert av omkring 18&nbsp;000 gaver. Kirken ble innviet og vigslet den 15. august 1971 av biskop Johannes Wember.

## Restaurering (2008)
I september 2008 ble det foretatt en restaurering av dreneringen rundt kirken.




Kirkebyggets østlige side, og klokketårnet på nordsiden foran inngangen (venstre) og dets vestlige side og baksiden mot sør (høyre)


Foran inngangen, ved byggets nordlige side, står et frittstående jern-tårn med to klokker.

## Altertavlen


Fil:Selfors church altarpiece B.JPG|Kvinnene som besøker den tomme graven
Fil:Selfors church altarpiece D.JPG|Den oppstandne kristus
Fil:Selfors church altarpiece C.JPG|Dødsriket

Altertavlen (9,25 meter bred og 3,65 meter høy) ble malt på mur av kunstneren Everild Feeny fra Liverpool, England, i løpet av 8 dager i april 1971. Hun malte også altertavlen i den gamle St. Eysteins kirke i Bodø, som ble revet i 1981. Motivet er den gjenoppståtte Kristus, som strekker sine hender mot himmelen med hendene i en Y-form. På hans venstre side har maleren fremstilt dødsriket. På hans høyre side ser man de tre kvinnene som besøker den tomme graven. Kvinnene er malt uten øyne. Symbolikken i dette er at det er opp til den enkelte troende selv å tolke og å «se» oppstandelsen.

## Alteret
Inne i selve alteret er det murt inn relikivier fra en katolsk helgen.

Fil:Selfors church altar A.JPG|Alteret
Fil:Selfors church altar B.JPG|I alteret finnes relikvier av en katolsk helgen


## Tradisjonell katolsk skriftestol
Kirkens tradisjonelle katolsk skriftestol er den eneste i Helgeland. 

Fil:Selfors church confessional A.JPG
Fil:Selfors church confessional B.JPG


## Prestegården og dens kapell
Prestegården befinner seg i Skipper Nilsens gate 47, og inneholder et kapell med plass til rundt 40 personer. I kapellets alter befinner det seg relikvier fra en katolsk martyr.

Fil:Selfors church presbytery.JPG|Prestegården
Fil:Selfors church presbytery chapel A.JPG|Kapellet i prestegården
Fil:Selfors church presbytery chapel B.JPG
Fil:Selfors church presbytery chapel C.JPG|Maleriet bak alteret
Fil:Selfors church presbytery chapel D.JPG|Oljer
Fil:Selfors church presbytery chapel E.JPG
Fil:Selfors church presbytery chapel F.JPG
Fil:Selfors church presbytery chapel G.JPG
Fil:Selfors church presbytery chapel H.JPG|Madonna og Jesusbarnet


## Referanser


## Litteratur
* Katolske kirkes gulljubileum, St. Eystein menighet Bodø, 1951&ndash;2001, kapittelet «Polarsirkelen kaller» (artikkel oversatt fra tysk), Den katolske kirke i Nord-Norge, 2001
* Torbjørn Olsen: *Den katolske kirke i Nord-Norge: 1931&ndash;2006: under MSF-overhyrder i 75 år*, Tromsø stift, Den katolske kirke i Nord-Norge, 2007, ISBN 978-82-303-09704

## Eksterne lenker
* Hjemmesiden til Den hellige ånds menighet med omtale av Vår Frelsers kirke